open-index/open-wikipedia-markdown huggingface dataset:
Rachel Boston

**Rachel Elizabeth Boston** (s. 9. toukokuuta 1982) on yhdysvaltalainen näyttelijä. 

## Biografia
Boston syntyi Chattanoogassa, Tennesseessa ja varttui Signal Mountainissa, Tennesseessä ennen muuttoaan New York Cityyn 17-vuotiaana käydäkseen New York City Universityä. Boston oli Miss Tennessee Teen vuonna 1999.

Hän näytteli NBC:n sarjassa *American Dreams*, jota tuli vuodesta 2002 vuoteen 2005 asti. Boston vieraili myös sarjoissa *The Closer*, *[[Las Vegas (televisiosarja)|Las Vegas]]*, *[[The Daily Show]]*, *[[Jäitä hattuun]]*, *[[Greyn anatomia]]*, *The Rules of Engagement* ja *[[Yli synkän virran]]*

Boston sai pääroolin ABC:n komediaan The News, joka sijoittui kaoottiseen Phoenixin uutishuoneeseen. Bostonin piti näytellä nousevaa tähteä, joka oli juuri ylennetty tuottajaksi kaikille kanaville. Hän näytteli myös Donal Loguen kanssa Foxin pilotissa "Hacket", jonka ohjasi Barru Sonnenfeld.

Vuonna 2008 Boston sai roolin tv-sarjasta Ex List, jossa hän näytteli sarjan päähenkilön, Bella Bloomin siskoa, Daphne Bloomia.

## Filmografia

## Aiheesta muualla
Timo Juurikkala

**Timo Johannes Juurikkala** (s. 7. toukokuuta 1958 Helsinki) on suomalainen vihreitä edustava poliitikko. Hän oli ympäristö- ja ilmastoministeri Krista Mikkosen erityisavustaja Rinteen hallituksessa. Hän oli Uudenmaan vaalipiirin kansanedustaja vuosina 2009–2011.

Juurikkala toimi keväästä 2013 lähtien ympäristöministeri Ville Niinistön ja vihreän ministeriryhmän erityisavustajana. Hän oli Vantaan kaupunginhallituksen jäsen kaudella 2013–2014, mutta ilmoitti syksyllä 2013 jättävänsä paikkansa vedoten ministerin erityisavustajan työn vaativuuteen.

## Ura
Juurikkala kirjoitti ylioppilaaksi Tikkurilan yhteiskoulusta vuonna 1977. Hän opiskeli ensin valtiotieteitä ja psykologiaa, mutta vaihtoi opettajankoulutukseen ja valmistui opettajaksi vuonna 1980. Myöhemmin hän erikoistui erityisopettajaksi. 1980-luvun puolivälistä vuoteen 2007 Juurikkala työskenteli erityisopettajana Vantaalla. Vuonna 1991 hänet palkittiin Opetushallituksen Cygnaeus-palkinnolla pajakoulutoiminnan kehittämisestä ja syrjäytymisen ehkäisemisestä.

Keväällä 2007 Juurikkala valittiin Vantaan määräaikaiseksi asukaspalvelujohtajaksi ja edelleen vuoden 2008 alusta vapaa-ajan ja asukaspalveluiden toimialan määräaikaiseksi johtajaksi kun viran vakituinen haltija Katariina Poskiparta nimitettiin työministerin valtiosihteeriksi.

### Politiikka
Politiikassa Juurikkala on vaikuttanut 1990-luvulta lähtien. Vuosina 1993–2007 hän oli Vantaan kaupunginvaltuuston jäsen. Hän oli ympäristölautakunnan puheenjohtajan vuosina 1997–2000 ja kaupunginvaltuuston toinen varapuheenjohtaja vuosina 2001–2006. Hänet valittiin valtuustoon uudelleen vuoden 2012 kuntavaaleissa.

Vuonna 2009 Juurikkalasta tuli kansanedustaja varasijalta, kun Heidi Hautala valittiin Euroopan parlamenttiin. Eduskunnassa Juurikkala oli suuren valiokunnan ja sen työjaoston jäsen. Juurikkala oli ehdolla myös vuoden 2011 eduskuntavaaleissa, muttei tullut valituksi 1&nbsp;870 äänellä. Vuosina 2011–2013 Juurikkala toimi vihreiden varapuheenjohtajana. Hän oli myös vihreiden sosiaali- ja terveyspoliittisen työryhmän puheenjohtaja vuosina 2010–2011.

Keväällä 2013 Juurikkala pyrki vihreiden puoluesihteeriksi, mutta tehtävään valittiin Lasse Miettinen. Juurikkala siirtyi Miettisen seuraajaksi Ville Niinistön ja vihreän ministeriryhmän erityisavustajaksi ensin määräajalle syksyyn asti ja syksyllä hänet nimitettiin jatkamaan tehtävässä. Hän oli ehdolla vuoden 2015 eduskuntavaaleissa, mutta ei tullut valituksi.

Juurikkala nimitettiin vuonna 2019 ympäristö- ja ilmastoministeri Krista Mikkosen erityisavustajaksi Rinteen hallitukseen.

## Lähteet

## Aiheesta muualla
* Timo Juurikkalan kotisivut .
*
Kettoteippi

**Kettoteippi** on suomalaisen rap-artisti Junon EP, joka julkaistiin 15. heinäkuuta 2009. Levyä painettiin rajoitettu määrä ja se myytiin loppuun.

## Kappaleet
# 
# 
# 
# 
# 
# 
# 
#
Kalliokosken lasitehdas

**Kalliokosken lasitehdas** toimi Miehikkälässä Virojoen varrella Kalliokoskella 1861–1931. Tehtaan perusti lahjoitusmaan omistaja, kaartinkapteeni Apollon Alftan. Apollon Alftan nai Johan Alftanin tyttären Julian, joka sai perintönä Miehikkälän donaation, jonne Apollon Alftan rakennutti lasitehtaan.

Lasitehdas sijaitsi samannimisen, Virolahteen laskevassa Virojoessa olevan kosken äärellä, Miehikkälän pitäjässä. Lähimmälle rautatieasemalle Taavettiin oli 35 km ja Haminaan 38 km. Lasitehdas perustettiin 1861. Vaihdettuaan useita kertoja omistajaa se päätyi kreivi Mengdenille, joka konkurssin jouduttuaan lakkautti liikkeen 1880. Seuraava omistaja Kalliokoski glasbruks aktiebolag osti tehtaan 1891. Tehdas valmisti ikkunalasia. Yhtiö omisti myös vesivoimalla käyvän, hieman alempana olevan Pitkänkosken sahan ja höyläyslaitoksen sekä myllyn. Maaomaisuus: 2500 tynnyrinalaa metsää, 160 tynnyrinalaa peltoa. Tehtaan työntekijöiden lapsille oli oma kansakoulu. Vuonna 1909 tehtaassa oli 80 pääosin ruotsinkielistä työntekijää, jotka asuivat yhtiön asunnoissa.

Tehdas valmisti korkealaatuista väritöntä ikkunalasia, jota vietiin pääasiassa Pietariin Venäjälle. Tehtaan käyttämä hiekka tuotiin Pietarista. Tehtaan lasinpuhaltajat olivat tulleet Saksasta ja Ruotsista. Tehdas paloi 1920.

Kalliokosken tehdas joutui lopettamaan toimintansa 1931 kun sen tuottama suupuhallettu ikkunalasi ei enää kyennyt kilpailemaan vuodesta 1927 Lahden lasitehtaalla koneellisesti tuotetun ikkunalasin kanssa.

Miehikkälän Pitkäkoskella sijaitsee Kalliokosken lasitehtaan muistomerkki. 

## Lähteet

## Kirjallisuutta
*

## Aiheesta muualla
* Kylien kertomaa > Kalliokosken lasitehdas. Miehikkälä.fi
Foudre

**Foudre** voi tarkoittaa seuraavia asioita:
*Kesärakkaus (), ranskalainen nuorten televisiosarja

;Ranskan merivoimat
*Foudre (1760), tykkivene
*Foudre (1795), tykkivene
*Foudre (1798), tykkivene
*Foudre (1804), tykkivene
*Foudre (1856), fregatti
*FS Foudre, vesilentokoneiden emälaiva
*Foudre (1953), maihinnousualus ex USS LSD-12
*Foudre-luokka, kahden aluksen muodostama maihinnousualusluokka
**FS Foudre (L9011), maihinnousualus
André Simon

**André Simon** (5. tammikuuta 1920 Pariisi, Ranska – 11. heinäkuuta 2012 Evian-les-Bains) oli ranskalainen Formula 1 -kuljettaja. Hän osallistui 12 F1-osakilpailuun kausilla 1951–1952 ja 1955–1957. Hän oli parhaimmillaan kuudes vuosien 1951 ja 1952 Italian GP -osakilpailuissa, mutta ei saavuttanut pisteitä, koska sen ajan säännöillä pisteitä saivat vain viisi nopeinta kuljettajaa ja nopeimman kierroksen ajanut. Aika-ajoissa Simon oli parhaimmillaan neljäs Sveitsin GP:ssä 1952.

## Lähteet
Peter Lurie

**Peter Hill Lurie** (s. 16. tammikuuta 1962 Los Angeles, Kalifornia, Yhdysvallat) on yhdysvaltalainen ääninäyttelijä. Hän on näytellyt muun muassa Vulcan Ravenin roolissa videopeleistä *[[Metal Gear Solid]]* ja *[[Metal Gear Solid: The Twin Snakes]]*.

## Elämäkerta
Lurie työskenteli 1980-luvulla kierto-oppaana Universal Studiosille, jossa eräänä päivänä levystudion omistaja kuuli hänellä olevan lahjoja ääninäyttelemisessä ja suostutteli Lurien kokeilemaan sitä. Puoli vuotta myöhemmin hän päätti kokeilla ehdotusta ja sai ensimmäisen ääniroolin ABC:n tuottamaan *Wild World of Kids* sarjaan. Samaan aikaan Lurie perusti oman musiikkiyhtyeensä Fourth Car Foreig. Yhtye soitti yhteensä 10 vuotta, mutta ei kuitenkaan menestynyt kaupallisesti.

1990-luvulla Lurie työskenteli enimmäkseen videopelien parissa ja erityisesti *[[Metal Gear]]* ja *[[Star Wars]]* -aiheisissa peleissä. Samaan aikaan hän liittyi hevosurheilun pariin yhteisomistajaksi Dean of California Horse Racing -talliin. Lurie toimi mukana viiden vuoden ajan, kunnes hän siirtyi myöhemmin hevosurheilujen kommentaattoriksi. Sittemmin 2000-luvulla Lurie on tehnyt laajemmin äänirooleja dubatessaan animea sekä tehdessään alkuperäisiä äänirooleja videopeleihin ja animaatiosarjoihin. Erityisesti hän on ollut tekemisissä Marvel-aiheisissa peleissä, kuten X-Men Legends, Ultimate Spider-Man ja . Marvelin myötä Lurie on toiminut Sapelihampaan äänenä pelien lisäksi myös animaatiosarjassa *[[Wolverine and the X-Men]]*.

## Valikoituja äänirooleja

### Videopeliroolit

## Lähteet

* CrystalAcids 
* Voice Chasers
Heartland

**Heartland** voi tarkoittaa ainakin seuraavia:

* *[[Sydänmailla (kanadalainen televisiosarja)|Sydänmailla]]* (engl. *Heartland*), kanadalainen vuonna 2007 alkanut televisiosarja 
* *[[Heartland (australialainen televisiosarja)|Heartland]]*, australialainen televisiosarja vuodelta 1994
* *[[Heartland (elokuva)|Heartland]]*, Richard Pearcen ohjaama elokuva vuodelta 1989
* Heartland, yhdysvaltalainen country-yhtye
* *[[Hevoshoitolan sisarukset]]* (engl. *Heartland*), Lauren Brooken kirjoittama hevoskirjasarja.
Raymond Sommer

**Raymond Sommer** (31. elokuuta 1906 Mouzon, Ranska – 10. syyskuuta 1950 Cadours, Ranska) oli ranskalainen F1-kuljettaja. Hän osallistui viiteen F1-osakilpailuun kaudella 1950 ja saavutti yhteensä kolme MM-pistettä ajamalla neljänneksi heti ensimmäisessä kilpailussaan Monacon GP:ssä 1950. Hän osallistui myös MM-sarjaan kuulumattomiin kilpailuihin, joissa hän oli neljäs Paun GP:ssä 1950.

Sommer voitti urallaan vuoden 1936 Ranskan GP:n, Tunisian GP:n 1937, L.U.M.F:n GP:n 1935, Madridin GP:n 1949, Turin GP:n 1947, Valentinon GP:n 1947, SPA:n 24 tunnin kilpailun 1936 ja Le Mansin 24 tunnin kilpailun kahdesti vuosina 1932 ja 33. Hän voitti myös Marseillen GP:n vuosina 1932, 1937 ja 1946. Vuonna 1950 hän voitti Aix les Bains Circuit du Lac GP:n. Hän kuoli Haute-Garonnen GP:ssä Cadousissa Ranskassa, kun hänen autonsa meni katolleen mutkassa ohjauksen petettyä.

## Tilastot ja saavutukset F1-sarjassa
()

## Lähteet

## Aiheesta muualla
Isoliitäjä

**Isoliitäjä** (*Ardenna gravis*) on keskikokoinen ulappalintujen lahkoon kuuluva avomerilintu.

## Koko ja ulkonäkö

Linnun pituus on 43–51 senttimetriä ja siivenkärkien väli 105–122&nbsp;cm. Isoliitäjä on hieman pienempi kuin välimerenliitäjä (*Calonectris diomedea*), jota se hieman muistuttaa muun muassa pyrstön valkoisten yläpeitinhöyhenten takia.

Erona keltanokkaliitäjään ovat: hieman jäykemmät siiveniskut sekä terävämpi siivenkärki; hyvin erottuva tumma päälaki, jossa hyvin erottuva valkoinen niskavyö; rinnansivussa voimakas tumma laikku; kainalossa ja siiven tyvellä tumma vyö ja kuviointi sekä keskivatsassa epäselvärajainen tumma laikku. Pyrstön alapeitinhöyhenet ovat harmaanruskeat ja nokka musta.

## Levinneisyys ja lisääntyminen

Lajilla on laaja levinneisyysalue, jonka pinta-alaksi on arvioitu 52,8 miljoonaa km2 ja populaation kooksi 15 miljoonaa yksilöä. Esiintyy Brasiliassa, Falklandinsaarilla, Grönlannissa, Saint Helenassa ja Saint-Pierre ja Miquelonissa.

Isoliitäjällä on kolme tärkeää lisääntymissaarta: Nightingale Island, Inaccessible Islands ja Gough Tristan da Cunhan saariryhmässä. Vähintään viisi miljoonaa paria pesii Nightingale Islandilla ja Inaccessible Islandsilla. 600&nbsp;000–3&nbsp;000&nbsp;000 paria Gough Islandilla. Myös Falklandinsaarilla tavataan hyvin pieni pesimäyhteisö.

Aikuiset aloittavat huhtikuussa muuton luoteeseen, Etelä-Amerikasta Kanadaan ja ohi Grönlannin siirtyen Koillis-Atlantille ja palaten marraskuussa takaisin pesimäalueille etelään. Tavataan säännöllisesti syysmuuton aikana lähinnä elo-lokakuussa Länsi-Euroopan rannikoilla.

Isoliitäjä on havaittu Suomessa vuoden 2023 loppuun mennessä hyväksytysti yhden kerran, 10.–14. syyskuuta 2023 Mänttä-Vilppulassa, Kolhon Ukonselällä.

## Lisääntyminen

Pesii kaltevalle maalle, pääasiassa alueille, jossa on ruohomättäitä tai *Phylica*-metsää.

## Ravinto

Syö pääasiassa kalaa, mustekaloja ja kalajätettä troolareista, mutta myös äyriäisiä.

## Uhat

Joka vuosi Nightingale Islandilla pyydetään noin 50&nbsp;000 poikasta ja tuhansia aikuisia, mikä voi johtaa kantojen romahtamiseen ilman kestävää pyytämistä.

## Lähteet
Elisabeth Kübler-Ross

**Elisabeth Kübler-Ross** (8. heinäkuuta 1926 – 24. elokuuta 2004) oli sveitsiläissyntyinen psykiatri. Hän julkaisi kirjan *Raportti kuolemisesta* (1969), jossa hän esitteli kuoleman kohtaamisen tuottaman suruprosessin viisi vaihetta: kieltämisen, vihan, neuvottelun, masennuksen ja hyväksymisen. Hän kirjoitti elämänsä aikana 24 kirjaa, jotka on käännetty 44 kielelle. Häntä pidettiin myös yhtenä saattohoito- ja palliatiivisen hoitoliikkeen perustajista.

## Elämä

Kübler-Ross valmistui Zürichin yliopistosta ennen muuttoaan Yhdysvaltoihin 1950-luvun lopulla. Hän tutki kuolemanrajakokemuksia ja kirjoitti niiden lisäksi kuolemanjälkeisestä elämästä. Hän oli intohimoinen puolestapuhuja parantumattomasti sairaiden lasten ja heidän perheidensä tukemisessa. 1990-luvun alussa hän yritti perustaa lastensairaalan maaseututilalleen Virginianiin hoitamaan AIDSia sairastavia hylättyjä vauvoja. Tämä projekti johti siihen, että hänen talonsa tuhopoltettiin vuonna 1995. Sen jälkeen hän muutti Arizonaan, missä hän vietti viimeiset yhdeksän vuotta elämästään lähelle poikaansa.. Kübler-Ross kuoli 78-vuotiaana Arizonassa. 

## Jälkimaine

Kübler-Ross oli 20 eri yliopiston kunniatohtori ja hän oli jäsenenä amerikkalaisessa  National Women’s Hall of Fame:ssa. Elisabeth Kübler-Rossin alun perin esittelemä surun viisi vaihetta on mukautettu Kübler-Rossin muutoskäyrään auttamaan organisaatioita arvioimaan yrityselämän epävarmuustekijöitä Hänen muistokseen perustettiin vuonna 2005 Elisabeth Kübler-Ross Foundation.. Vuonna 2019 hänen kaksi lastaan ​​lahjoittivat hänen arkistonsa Stanfordin yliopistolle. Arkistoaineisto on avoin yleisölle. 

Vuonna 1979 ilmestyneessä elokuvassa *[[Syke ei sammu]]* esitetään, miten kuolemaa tekevä päähenkilö etenee Kübler-Rossin teorian mukaisia vaiheita. Vuodesta 2000 lähtien yli 100 muusikkoa on nimennyt kappaleinsa tai albuminsa "Kübler-Ross" tai hänen "Five Stages of Grief" -mallinsa mukaan. Vuonna 2024 Taylor Swift kuratoi Apple Playlistin, joka inspiroi viisivaiheista mallia.

## Suomennetut teokset
* 
* 

## Lähteet

## Aiheesta muualla
* Elisabeth Kübler-Ross Foundation.      
* "What the Kübler-Ross Archives means to Stanford University", Stanford Medicine, department of Medicine News, 2019
* "Appreciating the Legacy of Kübler-Ross: One Clinical Ethicist’s Perspective", By Paul O. Dugan, The American Journal of Bioethics, Volume 19, 2019
Hatanga (joki)

**Hatanga** () on joki Krasnojarskin aluepiirin Taimyrin piirissä Venäjällä. Se saa alkunsa Kotui- ja Hetajokien yhtymäkohdasta, virtaa Pohjois-Siperian alangon läpi leveässä jokilaaksossa ja laskee Laptevinmeren Hatanganlahteen. Joen pituus on 227 kilometriä ja sadealueen laajuus 364&nbsp;000 neliökilometriä. Hatanga jäätyy syys-lokakuun vaihteessa ja vapautuu jäistä kesäkuun alussa.

Hatangalla kalastetaan siperianmuikkua, siikaa, nelmaa, siperianjokilohta ja nieriää. Joki on liikennöintikelpoinen. Sen varrella sijaitsee Hatangan taajama, jossa toimii Koillisväylääkin palveleva satama ja Hatangan lentoasema.

## Lähteet
Rocco Chinnici

**Rocco Chinnici** (19. tammikuuta 1925 Misilmeri – 29. heinäkuuta 1983 Palermo) oli italialainen mafianvastainen tuomari.

Chinnici, syntyjään Misilmeristä, valmistui Palermon yliopiston oikeustieteellisestä vuonna 1947 ja alkoi toimia tuomarina Trapanissa vuonna 1952. Vuonna 1966 hän siirtyi Palermon syyttäjänvirastoon. Marraskuussa 1979 hänestä tuli Palermon oikeustalon pääsyyttäjä mafian murhattua edeltäjänsä, Cesare Terranovan.

Chinnici perusti antimafialiittoutuman eli joukon tutkijatuomareita jotka jakoivat tietoa ja vastuuta keskenään estääkseen yhden henkilön pitävän kaikkea tietoa ja tulemasta ainoaksi kohteeksi mafialle. Kuuluisat mafianvastaiset tuomarit Giovanni Falcone, Paolo Borsellino ja Gioacchino Natoli olivat tämän liittouman jäseniä kuten myös Giuseppe Di Lello ja Leonardo Guarnotta.

29. heinäkuuta 1983 autopommin räjäytys tappoi Chinnicin, hänen kaksi henkivartijaansa Mario Trapassin ja Salvatore Bartolottan sekä Chinnicin kerrostalon vartijan Stefano Li Sacchin. Pommin räjäytti setänsä Michele Grecon käskystä pahamaineinen mafian salamurhaaja Pino Greco. Sittemmin Michele Greco tuomittiin elinkautiseen vankeuteen Chinnicin salamurhan tilaamisesta.

Antonino Caponnettosta tuli pääsyyttäjä Chinnicin tilalle.

## Aiheesta muualla
*
*
Sangha

**Sangha** (sanskritiksi संघ), eli *kanssaharjoittajat*, on buddhalaisuudessa käsite, jolla tarkoitetaan käytännössä ystäviä ja auttajia polulla valaistumiseen. Sangha voi tarkoittaa myös buddhalaisten munkkien ja nunnien yhteisöjä tai oivaltaneita harjoittajia. Myös maallikot kuuluvat sanghaan. Sangha on yksi kolmesta jalokivestä.

## Sanghan toiminta
Sanghan tehtävä on sekä säilyttää buddhalaisia tekstejä että toimia inspiraationa ja apuna muille, jotka harjoittavat buddhalaisuutta.

Yksittäinen buddhalainen saa sanghalta apua ja johdatusta omaan harjoitteluunsa, ja pääsee vastineeksi tarjoamaan sitä muille tarvitseville. Sanghan tarkoitus on tarjota buddhalaisille paikka meditoida ja harjoittaa uskoaan. Täysin itsenäisen meditaation ei katsota olevan kehittävää sanghaa korostavissa traditioissa. Käsitys itsenäisestä harjoittamisesta ja sen hyödyistä on ollut muutokselle altis aikojen saatossa.

Munkkien ja nunnien tulee noudattaa vinyaa, eli luostarisääntöjä, joista tärkeimmät ovat 10 hyvettä. Maallikoiden tulisi pyrkiä noudattamaan näistä viittä (vältä tappamista, varkautta, seksuaalista väärinkäyttöä, valehtelua ja päihtymystä), mutta munkkien ja nunnien tulee näiden lisäksi myös välttää seuraavia asioita:

* syömistä puolen päivän jälkeen
* tanssimista, musiikkia ja laulamista 
* itsensä koristamista 
* ylellisiä sänkyjä ja tuoleja
* rahan, kullan ja hopean käsittelyä

## Sanghasta erottaminen
Buddhalaisessa *[[Tripitaka]]*-kirjan Vinaya piṭaka -osassa, jossa määritellään munkkien ja nunnien eettisistä säännöistä todetaan, että munkki menettää asemansa mikäli tämä osallistuu sukupuoliseen kanssakäymiseen, varastaa tai tappaa tahallisesti toisen ihmisen. Munkkeutensa menettänyttä ei enää pidetä yhteisön jäsenenä.

## Lähteet
Taimyrjärvi

**Taimyr** () on järvi Taimyrin niemimaalla Krasnojarskin aluepiirin Taimyrin piirissä Venäjällä. Sen pinta-ala on 4&nbsp;560 neliökilometriä, suurin syvyys 26 metriä ja keskisyvyys 2,8 metriä. Järvi on jäässä syyskuun lopusta kesäkuuhun saakka. Se laskee Karanmereen Taimyrajoen kautta. Kalalajeja ovat mm. nieriä ja siika.

## Lähteet
The Apprentice

**The Apprentice** voi tarkoittaa seuraavia:

* *The Apprentice*, *[[Diili]]*, yhdysvaltalainen tositelevisiosarjaformaatti
* *[[The Apprentice (elokuva)|The Apprentice]]*, Donald Trumpista kertova elämäkertaelokuva vuodelta 2024.
Lapintorakka

**Lapintorakka** (*Ectobius lapponicus*) on russakansukuisten (Ectobiidae) heimoon kuuluva torakkalaji. Se on metsätorakan (*Ectobius sylvestris*) ohella toinen Suomen luonnonvaraisista torakkalajeista. Lapintorakka on hyvin samannäköinen kuin metsätorakka. 

Se on harmiton, litteä ja ruskea hyönteinen, joka elää karikkeessa, sammalikossa ja metsänreunojen matalassa kasvillisuudessa. Aikuinen lapintorakka on kooltaan noin 7–11 millimetriä. Lapintorakat ovat liikkeellä lähinnä öisin ja tulevat joskus seinämille pihavalojen luo. Muiden torakoiden tapaan lapintorakalla on pitkät tuntosarvet ja piikikkäät raajat. Vain koiraat ovat lentokykyisiä, naaraiden siivet ovat surkastuneet tynkämäisiksi. Lapintorakan keskiruumis on lähes kokonaan tummanruskea eikä sen takaosassa ole leveää vaaleaa raitaa metsätorakan tapaan.

## Lähteet

## Aiheesta muualla
* Laji.fi: Lapintorakka (''Ectobius lapponicus'')
* Ötökkätieto: Lapintorakka (''Ectobius lapponicus'')
* Jarmo Holopainen, Kuopion yliopisto, Ympäristötieteen laitos Elintarviketuholaisia: Lapintorakka (''Ectobius lapponicus'')
* Rentokil: Lapintorakka
* Biolib: Ectobius lapponicus 
* BugGuide: Species Ectobius lapponicus - Dusky Cockroach
Ristiniemen lasitehdas

**Ristiniemen lasitehdas** oli entisellä Vehkalahdella, nykyisen Haminan kaupungin alueella, Haminanlahden rannalla Ristiniemen länsiosassa 1896–1926 toiminut yritys. Tehtaan perustaja kauppaneuvos Carl Henrik Ahlqvist omisti Ristiniemessä myös höyrysahan. Lasitehdas valmisti pääasiassa ikkunalasia Venäjän markkinoille.

*Suomen Akkunalasikonttori* osti tehtaan 1910 lakkauttaakseen sen, mutta tehdas saattoi kuitenkin jatkaa toimintaansa vuonna 1911 perustetun *Haminan Lasitehdas Osakeyhtiön* omistuksessa.

Tehdas lopetettiin 1926 sen jälkeen, kun *Ikkunalasi Oy* oli ostanut sen.

## Lähteet
* Suomen lasitehtaat 
* Pörssitieto: Lisätietoja 1865–1912 perustetuista osakeyhtiöistä (hakusana ”Haminan Lasitehdas”)

## Aiheesta muualla
*
Enetsit

**Enetsit** (aikaisempi nimitys *jeniseinsamojedit*) ovat Venäjällä Krasnojarskin aluepiirin Taimyrin piirissä asuva, uralilaisen kieliperheen samojedilaiseen haaraan kuuluvaa enetsin kieltä puhuva kansa. Heillä on laissa tunnustettu Venäjän vähälukuisen alkuperäiskansan asema.

## Asuinalue ja lukumäärä
Enetsit jakautuvat nenetsien tavoin kahteen ryhmään: metsäenetseihin ja tundraenetseihin. Molemmat asuvat Jenisein alajuoksulla Dudinkan kaupungin molemmin puolin sijaitsevissa taajamissa: metsäenetsit Potapovossa ja tundraenetsit etupäässä Vorontsovossa. Venäjän vuoden 2002 väestönlaskennassa rekisteröitiin 237 enetsiä, joista 197 asui Taimyrin piirikunnassa. Enetsin kielen puhujia laskettiin olevan 119 henkeä. Lähes kaikki enetsit puhuvat venäjää ja suuri osa myös nenetsiä.

## Etninen historia
Enetsien esi-isiä ovat Etelä-Siperiasta ja Tomin keskijuoksulta saapuneet samojedit, joihin on sulautunut paikallista väestöä. Ensimmäisen kerran enetsit mainitaan novgorodilaisessa 1400-luvun lopun tekstissä nimellä *molgonzei*, joka pohjautuu enetsisuvun nimitykseen *Mongkasi* eli *Muggadi*. Siitä juontuu myös venäläisten Tazjoelle vuonna 1601 perustaman Mangazejan kaupungin nimitys.

1600-luvulla tundraenetsit viettivät nomadielämää Tazin ja Jenisein alajuoksun välisellä alueella, metsäenetsit Turuhanjoen laaksossa. Vuosisadan lopulla he joutuivat väistymään nenetsien ja selkuppien tieltä Jenisein alajuoksulle ja sen itäisten sivujoen varsille. Tazille ja Jenisein länsipuolelle jääneet ryhmät sulautuivat nenetseihin.

1800-luvulle saakka enetsit jakautuivat patrilineaarisiin sukuryhmiin ja suurperheisiin. Vuosisadan lopussa niiden tilalle tulivat naapuriyhteisöt, joihin kuului usein myös nenetsejä ja dolgaaneja. 1930-luvulla muodostettiin kolhooseja, ja enetsit asettuivat monikansallisiin taajamiin, joissa he ovat sulautuneet nenetseihin ja nganasaneihin.

## Elinkeinot ja kulttuuri

Perinteisiä elinkeinoja ovat metsästys, kalastus ja poronhoito. Aineellinen kulttuuri on samankaltaista kuin nenetseillä, nganasaneilla ja dolgaaneilta. Suullinen kansanperinne käsittää mytologisia ja historiallisia kertomuksia, eläinsatuja ja tarinoita. Perinteiseen uskontoon kuuluu luonnonhenkien ja vainajien kunnioittaminen sekä šamanismi. Ainoastaan metsäenetsit oli virallisesti käännytetty ortodokseiksi.

## Genetiikka
Vuoden 2002 isälinjoja tarkastelleessa tutkimuksessa yhdeksästä enetsinäytteestä kahdeksan kuului uralilaisille kansoille ominaiseen haploryhmään N. Seitsemän heistä kantoi sen alaryhmää N1b-P43 ja yksi kuului alaryhmään N1c. Yhdellä enetsimiehellä esiintyi haploryhmä R1b.

## Katso myös
* Kantasamojedi

## Lähteet
Ketjusilta

**Ketjusilta** voi tarkoittaa seuraavia:

* ketjuriippusilta, joka on yksi riippusillan alatyyppi
* Széchenyin ketjusilta Budapestissa
* Chain Bridge, Potomacjoen ylittänyt ketjuriippusilta (1808–1852) Little Fallsissa Washingtonin hallintopiirissä ja sen paikalla nykyisin oleva silta, joka ei kuitenkaan ole ketjusilta 
* Nikolain ketjuriippusilta Kiovassa Dnepr-joen yli (1855–1941).
Carl Henrik Ahlqvist

**Carl Henrik Ahlqvist** (24. elokuuta 1825 Virolahti – 8. heinäkuuta 1909) oli suomalainen Haminassa asunut kauppaneuvos, laivanvarustaja ja sahateollisuusmies.

Ahlqvistin vanhemmat olivat Virolahden kappalainen Johan Fredrik Ahlqvist ja Henrietta Plathan. Hän kävi Haminan saksankielisen porvarikoulun ja työskenteli sitten harjoittelijana kauppaneuvos Christian Bruunin liikkeessä. Hän oli myös muutaman vuoden Lyypekissä Piehl & Fehlingin liikkeen palveluksessa konttoristina. Ahlqvist sai porvarinoikeudet Haminan maistraatilta vuonna 1851.

Ahlqvist harjoitti Haminassa puutavarakauppaa ja hän toimi myös laivanvarustajana. Hän omisti höyrysahat Kotkassa (Vanha saha) ja Vehkalahden Ristiniemessä. Ahlqvistilla oli myös lasitehdas Ristiniemessä. Ahlqvist uitti myös ensimmäisenä sahanomistajana tukkeja Kymijokea pitkin Kotkaan. Ahlqvist sai kauppaneuvoksen arvon 1876.

Ahlqvist oli naimisissa Anna Louise Bruunin kanssa. Heillä oli kymmenen lasta.

## Lähteet
* Wikiaineisto: Kuka kukin oli 1961
* Kymipedia: Carl Henrik Ahlqvist

## Aiheesta muualla
* Carl Henrik Ahlqvistin elämäkerta Kansallisbiografiassa
Konetsgorje

**Konetsgorje** () on kylä Arkangelin alueella Vinogradovin piirin Osinovon kunnassa Venäjällä. Se sijaitsee Vienanjokeen laskevan Varengajoen suussa 338 kilometriä Arkangelista kaakkoon. Asukkaita on 115 henkeä (vuonna 2010).
Dolgaanit

**Dolgaanit** ovat Venäjällä Krasnojarskin aluepiirin Taimyrin piirissä sekä Sahan tasavallan Anaabyrin uluusissa asuva turkkilaista dolgaanin kieltä puhuva kansa. Heillä on laissa tunnustettu Venäjän vähälukuisen alkuperäiskansan asema.

## Asuinalue ja lukumäärä
Dolgaanien ydinaluetta ovat Taimyrin piirin itä- ja keskiosissa sijaitsevat Hatangan ja Dudinkan kunnat. Viimeisimmissä väestönlaskennoissa heitä on rekisteröity lisääntyvässä määrin myös Sahan tasavallassa. Vuonna 2002 Venäjällä laskettiin olevan 7&nbsp;300 dolgaania, joista 5&nbsp;500 asui Taimyrilla ja 1&nbsp;300 Sahassa. Dolgaanin kielen puhujia oli 4&nbsp;900 henkeä. 93,1&nbsp;% dolgaaneista osaa venäjää. Sahan tasavallassa valtaosa dolgaaneista on rekisteröity jakuutin kielen puhujiksi.

## Etninen historia
Dolgaanien historiallisen ytimen muodostavat nykyisen Sahan tasavallan alueella asuneet evenkiheimot, jotka 1600–1700-lukujen vaihteessa omaksuivat jakuutin kielen. Heihin on sekoittunut jakuutteja, enetsejä, nenetsejä ja Taimyrin venäläisiä kanta-asukkaita. Erillinen kansanryhmä dolgaaneista muodostui lopullisesti vasta 1900-luvun alussa.

## Elinkeinot ja kulttuuri
Perinteisiä elinkeinoja ovat poronhoito, metsästys ja kalastus. Nykyään harjoitetaan jonkin verran myös karjanhoitoa. 1800-luvun lopulle saakka dolgaanit muodostivat patrilineaarisia sukuyhteisöjä. Hatangan kylissä rakennettiin venäläismallisia pirttejä, tundralla asumuksena toimi siirrettävä tai pysyvä kota. Vaatetuksessa esiintyi runsaasti naapurikansoilta lainattuja piirteitä. Ruokavalion perustana oli raaka, jäinen tai keitetty poronliha, kala ja riista.

Suullinen kansanperinne käsittää jakuuteilta lainattuja sankarirunoja ja venäläisperäisiä satuja. Kansantanssit ovat samanlaisia kuin evenkeillä. Koristetaide (kirjonta, helmityöt, luunleikkaus) on pitkälle kehittynyttä. Uskonnoltaan dolgaanit ovat etupäässä ortodokseja, mutta ovat säilyttäneet myös perinteisiä uskomuksia (luonnonvoimien ja henkien kunnioittaminen, šamanismi).

Dolgaanin kieltä pidettiin aikaisemmin jakuutin murteena. Oma kirjakieli luotiin vasta 1970-luvun lopulla. Dolgaanikirjailijoista tunnetuin on naisrunoilija Ogdo Aksjonova.

## Katso myös
* Dolgaanin kieli

## Lähteet
Pilviharmikki

**Pilviharmikki** (*Peganum harmala*) on monivuotinen aavikkokasvi harmikkien suvussa. Se sisältää MAO-estäjinä toimivaa harmiinia ja harmaliinia. Joissakin yhteyksissä kasvista käytetään myös suomenkielistä nimeä *syyrianängelmä*.

## Katso myös
* Ayahuasca
* Soma
* *[[Banisteriopsis caapi]]*

## Lähteet

## Aiheesta muualla
* ITIS: ''Peganum harmala'' 
* United States Department of Agriculture (USDA): ''Peganum harmala'' 
* Flora of China: ''Peganum harmala''
GZA

**Gary Grice** (s. 22. elokuuta 1966 Brooklyn, New York, New York), taiteilijanimeltään **GZA**, on yhdysvaltalainen rap-artisti ja hip hop-ryhmä Wu-Tang Clanin jäsen. Hän on julkaissut seitsemän soololevyä. GZA on sukua Hip hop artisti RZA:lle ja Ol' Dirty Bastardille.

## Diskografia

## Lähteet

## Aiheesta muualla
Panaeolus cyanescens

**Panaeolus cyanescens** on runsasravinteisilla, kuten lantaperäisellä maaperällä viihtyvä kirjohelttasuvun psilosybiinisieni. Useimmille psilosybiinisienille ominaisten ainesosien lisäksi sieni sisältää serotoniinia ja ureaa. Sienen tryptamiinipitoisuudet ovat suurimpia tunnettujen psilosybiinisienten joukossa.

## Ulkonäkö
Sienen lakki on 1,5–4 cm leveä, aluksi puolipallomainen laajeten myöhemmin kellomaiseksi ja kuperaksi ollen reunaltaan itiöemän aikaisissa kasvuvaiheissa sisäänpäin kääntynyt. Lakki on väriltään aluksi vaaleanruskea muuttuen sienen kasvaessa lähes valkoiseksi tai vaaleanharmaaksi joskus hieman rusahtavin tai kellertävin sävyin. Lakki on lievästi kosteusmuuntuva, kuivaessaan helposti halkeileva ja se vihertyy tai sinertyy vaurioituessaan.

Heltat ovat liittyneet sienen jalkaan ja sijaitsevat lähekkäin toisiaan. Väriltään heltat ovat kirjavia, reunoiltaan valkoiset, aluksi harmaat tummuen myöhemmin itiöpölyn kehittymisen myötä.

Itiöpöly on mustaa. Yksittäinen itiö on kooltaan 12-15 x 7-11 µm, läpinäkymätön ja muodoltaan sulavan soihkeahko.

Jalka on 7-12 cm pitkä, muutamia millimetrejä leveä, tasapaksu tai tyvestä hieman laajennut, väriltään sama kuin lakki ja tummuu siniseksi vaurioituessaan.

## Elinympäristö ja levinneisyys
*Panaeolus cyanescens* kasvaa menestyksekkäästi korkearavinteisessa maaperässä ja erityisen hyvin lannalla. Sientä esiintyy trooppisilla ja neotrooppisilla alueilla kummallakin pallonpuoliskolla. Lajia on tavattu Havaijilla, Yhdysvalloissa, Australiassa, Intiassa, Meksikossa, Boliviassa, Filippiineillä, Thaimaassa, Ranskassa, Jamaikalla ja Brasiliassa, minkä lisäksi se on levinnyt todennäköisesti vielä laajemmalle.

## Kansalliset nimet
Sieni tunnetaan nimillä blauender düngerling, blue meanies, faleaitu (samoaa, "spirit house" tai "comedy"), falterdüngerling, Hawaiian copelandia, jambur, jamur, palouaitu (samoaa, "spirit hat"), teopovi (samoaa, "cow patty") ja tenkech.

## Lähteet
To Each His Own

**To Each His Own** on Bobby Vintonin kokoelma johon on koottu hänen vanhoja kappaleita, albumi julkaistiin 1971.

## Kappaleet
### Puoli 1
# Blue on Blue - (Hal David, Burt Bacharach)
# The Shadow of Your Smile - (Paul Francis Webster, Johnny Mandel)
# Moon River - (Johnny Mercer, Henry Mancini)
# Georgy Girl - (Jim Dale, Tom Springfield)
# To Each His Own - (Jay Livingston, Ray Evans)

### Puoli 2
# Tell Me Why - (Al Alberts, Marty Gold)
# Sunrise, Sunset - (Sheldon Harnick, Jerry Bock)
# Lonely Street - (Carl Belew, W.S. Stevenson, Kenny Sowder)
# Maybe You'll Be There - (Sammy Gallop, Rube Bloom)
# Middle of the Night - (Bobby Vinton, Gene Allan)
Karaul

**Karaul** () on kylä ja maalaiskunta Krasnojarskin aluepiirin Taimyrin piirissä Venäjällä. Kylä sijaitsee Jenisein varrella 200 kilometriä Dudinkasta luoteeseen. Kunta, jonka pinta-ala on 101&nbsp;100 neliökilometriä, käsittää piirin läntisimmän osan. Kylässä on asukkaita noin 900 henkeä (vuonna 2002) ja kunnassa 4&nbsp;400 (vuonna 2006).

Keskuskylän lisäksi kuntaan kuuluu 10 asutusta: Baikalovsk, Karepovsk, Kazantsevo, Messojaha, Mungui, Nosok, Polikarpovsk, Tuhard, Ust-Port ja Vorontsovo. Asukkaista 70,3&nbsp;% on alueen alkuperäisväestöä, lähinnä nenetsejä ja enetsejä.

Karaulin kylä on saanut alkunsa vuonna 1616 syntyneestä jasakkiveron kerääjien tukikohdasta. Vuonna 1930 perustettiin ensimmäinen kolhoosi, vuonna 1931 koulu ja vuonna 1934 avattiin kerhotalo. Karaulista tuli Ust-Jeniseiskiin piirin keskus, jossa toimi sairaala, sähkölaitos ja julkaistiin sanomalehteä. Toisen maailmansodan aikana seudulle karkotettiin Volgan saksalaisia, suomalaisia, latvialaisia, liettualaisia ja virolaisia.

Kunnan pääelinkeinot ovat on kalastus ja poronhoito. Seudulla on huomattavat öljy- ja maakaasuvarat, jotka ovat toistaiseksi hyödyntämättä. Tärkein liikenneväylä on Jenisei. Talvella kylien ja piirikeskuksen väliä lennetään helikoptereilla ja lentokoneilla. Kunnan alueella sijaitsee vuonna 1999 perustettu luonnonsuojelualue Brehovski ostrova.

## Aiheesta muualla
* Karaulin kunta Taimyrin piirin sivustolla
Virgin Racing

**Virgin Racing** (aiemmin **Manor Grand Prix**, ja kaudella 2011 nimellä **Marussia Virgin Racing**) oli brittiläinen Formula 1 -talli, joka kilpaili -sarjassa 2010–2011. Manor on kilpaillut Formula Renault ja Formula 3 -luokissa vuodesta 1990 asti, sillä on voittoja 171 ja 19 mestaruutta. Eri sarjoissa sitä ovat edustaneet muun muassa Lewis Hamilton, Robert Kubica, Kazuki Nakajima ja Kimi Räikkönen.

## Historia
### Kausi 2010

Talli ilmoittautui kauteen alun perin nimellä Manor Grand Prix, mutta uuden pääsponsorin myötä nimi vaihdettiin marraskuussa 2009 Virgin Racingiksi. Talli kilpaili Lotuksen kanssa valmistajien sarjan 10. tilasta kauden loppuun asti. Virgin sijoittui lopulta keskinäisissä vertailuissa 12. sijalle Hispanialle hävinneenä. Tallin parhaiksi sijoituksiksi jäivät kaksi 14. sijaa.

### Kausi 2011

Viime kauden päätteeksi venäläinen autonvalmistaja Marussia osti osan tallista ja se kilpaili kaudella 2011 nimellä **Marussia Virgin Racing**. Helmikuussa ilmoitettiin, että talli tulee jatkossa kilpailemaan venäläisellä lisenssillä.

Tallin kuljettajina ajoivat Timo Glock ja belgialainen Jérôme d’Ambrosio, joka korvasi Di Grassin. Testikuljettajana toimi Robert Wickens. Parhaasta tuloksesta vastasi d’Ambrosio, joka sijoittui kahdesti 14:nneksi. Talli sijoittui sarjan viimeiseksi häviten jälleen Hispanialle.

Kauden jälkeen talli kilpaili virallisesti Marussia F1 Team nimellä vuodesta 2012 lähtien.

## Tulokset kilpailuittain

## Henkilökunta

* John Booth
* Richard Branson
* Graeme Lowdon
* Andy Webb
* Nikolai Fomenko
* Andrei Cheglakov
* Nick Wirth
* Dave O’Neill
* Dave Greenwood
* Marc Hynes
* Ian Phillips
* Alex Tai
* Pat Symonds
* Etienne de Villiers

## Sponsorit

*Autocolor (2010)
*Bridgestone (2010)
*Carbon Green (2010)
*Clear (2010)
*FxPro (2010)
*Oxigen (2010)
*Oxigen (2010)
*LG Electronics (2010)
*Full Tilt Poker.Net (2010)
*Full Tilt Poker.com (2010)
*Kappa (2010–2011)
*Marussia (2010–2011)
*CSC (2010–2011)
*UST Global (2010–2011)
*Kappa (2010–2011)
*Marussia (2010–2011)
*UST Global (2010–2011)
*Armin Racing Watches (2010–2011)
*QNet (2010–2011)
*BGN (2011)
*CNBC (2011)
*LDC (2011)
*Lincoln Electric (2011)
*Monroe (2011)
*Nexa Autocolor (2011)
*PerkinElmer Instruments (2011)
*Pirelli (2011)
*Quantel (2011)
*Quick (2011)
*RTR (2011)
*SMC University (2011)
*Servotest (2011)
*Music Magpie (2011)
*Ring Automotive (2011)
*Quick Group (2011)
*Soleco (2011)

## Lähteet

## Aiheesta muualla

*Virallinen sivusto
Also sprach Zarathustra (sävellys)

**Also sprach Zarathustra: Tondichtung für großes Orchester (frei nach Friedrich Nietzsche)** op. 30 (*Näin puhui Zarathustra: sävelruno suurelle orkesterille (vapaasti Friedrich Nietzschen mukaan)*) on Richard Straussin sävellys, joka on tarkoitettu kuvaamaan Friedrich Nietzschen filosofis-runollista teosta *[[Näin puhui Zarathustra]]*. Sävellys syntyi vuosina 1895–1896. Teoksen taitteet on nimetty Nietzschen teoksen mukaan.

## Osat

#Einleitung, oder Sonnenaufgang (Johdanto tai auringonnousu)
#Von den Hinterweltlern (Takametsäläisistä)
#Von der großen Sehnsucht (Suuresta kaipauksesta)
#Von den Freuden und Leidenschaften (Iloista ja intohimoista)
#Das Grablied (Laulu haudalla)
#Von der Wissenschaft (Tieteestä)
#Der Genesende (Toipilas)
#Das Tanzlied (Tanssilaulu)
#Nachtwandlerlied (Yön kulkijoiden laulu)

## Populaarikulttuurissa
*Also sprach Zarathustran* alku (auringonnousumusiikki) on tullut erityisen tunnetuksi Stanley Kubrickin tieteiselokuvan *[[2001: Avaruusseikkailu (elokuva)|2001: Avaruusseikkailu]]* johdantomusiikkina sekä Ylen Kuustudion tunnumusiikkina ja Elvis Presleyn 1970-luvun konserttien aloituskappaleena.

## Aiheesta muualla
* ''Also sprach Zarathustra'', opening movement (video, 12:45), WDR Symphony Orchestra Cologne, Semyon Bychkov, conductor
* Free-of-charge recording'' at the Internet Archive
* ''Also sprach Zarathustra'': Free scores at Musopen
* Alsop Sprach Zarathustra: Decoding Strauss' Tone Poem by Marin Alsop (14 January 2012)
Port Huron Icehawks

**Port Huron Icehawks** oli yhdysvaltalainen jääkiekkoseura, joka oli kotoisin Michiganin Port Huronista. Vuonna 2007 perustettu seura pelasi kolmen kauden ajan, vuoteen 2010 asti, International Hockey League -sarjassa. Se teki yhteistyötä NHL-seura Detroit Red Wingsin kanssa.
Jacksonville IceMen

**Jacksonville IceMen** on yhdysvaltalainen jääkiekkoseura, joka on kotoisin Jacksonvillestä, Floridasta. Se pelaa ECHL-liigaa. IceMenin ECHL-liigassa pelaava joukkue toimii farmijoukkueena Buffalo Sabresille ja AHL-joukkue Rochester Americansille. Seura toimi kaudet 2012–2016 Evansvillessä, Indianassa.

## Joukkue kaudella 2025–2026
*(Tilanne 26. marraskuuta 2025)*

### Valmennus & Joukkueenjohto
* **Päävalmentaja:** Sean Teakle 
* **Apu- & Videovalmentaja:** Garret Cockerill 
* **Maalivahtivalmentaja:** Charles Williams 
* **Fysiikkavalmentaja:** Patrick Murphy 
* **Huoltopäällikkö:** Matt Conti 
* **Puheenjohtaja:** Scott Einhorn 

*Lähde: EliteProspects*

## Lähteet

## Aiheesta muualla
* Jacksonville IceMenin verkkosivut
Brian Redman

**Brian Thomas Redman** (s. 9. maaliskuuta 1937 Colne, Englanti, Iso-Britannia) on englantilainen uransa päättänyt autourheilija. Hän on kilpaillut Formula 1 -sarjassa, mutta hänet muistetaan erityisesti kestävyysajoista. Hän ajoi myös Formula 1:sten ulkopuolisissa kilpailuissa.

## Ura

Redman kilpaili Formula 1:issä ensimmäistä kertaa vuonna 1968 Cooper-tallissa, jolloin hän ajoi jo toisessa kilpailussaan Espanjan GP:ssä kolmanneksi. Hänen kautensa päättyi kuitenkin Belgian GP:ssä, jossa hänen kätensä murtui kolarissa. Vaikka monet tallit, mm. Ferrari tarjosivat Redmanille ajopaikkaa, hän päätti siirtyä ajamaan World Sportscar Championship -sarjaa, jossa hän oli mukana valmistajien mestaruuden voittavissa talleissa. Hän palasi F1:iin vuonna 1970 ajaen kaudet 1970-1974 monessa eri tallissa kohtalaisilla suorituksilla.

Redman voitti Yhdysvaltojen Formula 5000 -mestaruuden vuosina 1974-1976, mutta kärsi useista loukkaantumisista vuoden 1977 kolarin vuoksi. Voittokantaan hän palasi varsinaisesti voittaessaan Daytonan kilpailun vuonna 1981 päättäen vuotensa sarjassa IMSA Camel GT Championship -sarjan mestarina (GT-prototyypit, GTP).

## Muuta
Redman valittiin vuonna 2002 urheiluautojen Motorsports Hall Of Fame America'an ja International Motorsports Hall of Fame'en vuonna 2011. Kilpa-autoilijan uransa jälkeen hän työskenteli moottoriurheilun markkinointiosastolla, oli osallisena Formula 3000 -talli Redman-Bright'ssa sekä oli *Road and Track* -lehden toimittaja.

## Formula 1 -tulokset

## Lähteet
Molekyyliorbitaaliteoria

**Molekyyliorbitaaliteoria** (**MO-teoria**) on malli, joka selittää elektronien käyttäytymistä molekyyleissä sallimalla niiden hajautumisen eli delokalisoitumisen koko molekyyliin. Mallissa molekyylin aaltofunktio \phi(molekyyli) rakennetaan siten, että se käsittää kaikki molekyylin atomiytimet.

Molekyyliorbitaalin rakentaminen alkaa yleensä molekyyliin sitoutuvien atomien atomiorbitaalien yhdistämisellä (LCAO, *linear combination of atomic orbitals*). Kahden atomiorbitaalin yhdistymisen kannalta olennaista on niiden symmetria, peitto (overlap) ja energia. Yhdistämisen lopputuloksena saadaan sama- ja erivaiheisia molekyyliorbitaaleja. Samavaiheiset orbitaalit ovat molekyyliä sitovia (*bonding*) ja erivaiheiset hajottavia (*antibonding*). Hajottavat orbitaalit ovat vastaavia sitovia orbitaaleja korkeammilla energiatasoilla. Syntyvien molekyyliorbitaalien lukumäärä on sama kuin sen atomien atomiorbitaalien lukumäärä.

Elektronien sijoittuminen molekyyliorbitaaleille määrää molekyylin pysyvyyden. Sijoittuminen on aufbau-periaatteen mukaista, eli elektronit asettuvat aina ensin matalaenergisimmille orbitaaleille. Sitoville orbitaaleille asettuvat elektronit sitovat molekyyliä, hajottaville asettuvat hajottavat. Molekyylin muodostumisen kannalta on välttämätöntä, että sitovia elektroneja on enemmän kuin hajottavia. Kaksiatomisessa molekyylissä ydinten välistä kovalenttista vuorovaikutusta voidaan kuvata sidoskertaluvulla, joka määritellään
: BO=\frac{1}{2}\times (\text{sitovat elektronit -- hajottavat elektronit}) .
Sidoskertaluku 1 tarkoittaa yksinkertaista kovalenttista sidosta, 2 kaksoissidosta ja 3 kolmoissidosta. Sidoskertaluku ei kuitenkaan ole kaikissa sidoksissa kokonaisluku. Sidosentalpia kasvaa sidoskertaluvun kasvaessa, eli korkea sidoskertaluku kuvaa vahvaa sidosta.

Matemaattisesti MO-teoria on monimutkaisempi ja vähemmän intuitiivinen kuin lokalisoituneina sidosvuorovaikutuksina elektronien toimintaa mallintava valenssisidosteoria (VB-teoria). Useissa yhdisteissä MO-teoria kuvaa sitoutumista kuitenkin paremmin.

## Lähteet

## Aiheesta muualla

*Purdue University: Molecular Orbital Theory
Ketjuriippusilta

**Ketjuriippusilta** tai lyhyemmin **ketjusilta** on riippusiltatyyppi, jossa sillan kansirakenteet on ripustettu rauta- tai teräsketjujen avulla siltakantta kannattaviin pystysuoriin pyloneihin. Sillan pylonilta toiselle voi kulkea myös pääkannatinketjuja, joihin varsinaiset kannen pystysuorat ketjut tai vaijerit on kiinnitetty.

Raskaiden rauta- ja teräsriippusiltojen edeltäjinä ovat olleet jalankulkuun tarkoitetut köysiriippusillat. Niitä on tehty jo hyvin varhain erilaisista köysimateriaaleista erityisesti Kiinassa, Intiassa ja Etelä-Amerikassa. Rautaketjuriippusiltoja alettiin tiettävästi rakentaa ensimmäiseksi Kiinassa, ja vanhimmat tunnetut sillat on rakennettu noin 500 vuotta sitten. Varhaisimmat sillat heiluivat voimakkaasti liikenteen vaikutuksesta ja niiden ohuet kannet oli suoraan kiinnitetty ketjuihin.

Euroopassa ensimmäinen yritys ketjuriippusillan rakentamiseksi oli renessanssitutkijan Faustus Verantiuksen (1551–1617) ehdotus kolmiketjuisesta, kanneltaan vaakasuorasta sillasta. Ensimmäinen ketjusilta rakennettiin kuitenkin vasta 1700-luvun lopussa Yhdysvalloissa James Finleyn (1762–1828) suunnittelemana. Finleylle myönnettiin siltakonstruktiostaan patentti, ja ensimmäistä siltaa seurasikin suuri joukko samantyyppisiä siltoja. Finleyn ketjusillat olivat jo melko vakaita, joten niitä voitiin käyttää myös pyörillä varustettujen ajoneuvojen liikenteeseen. Euroopan ensimmäiset ketjuriippusillat rakennettiin 1800-luvun alussa Englannissa.

Sillanrakennuksen eräinä merkkipaaluina pidetään Thomas Telfordin Walesiin rakentamia ketjusiltoja 1800-luvun alkupuolella. Vähän myöhemmin myös Isambard Kingdom Brunel (1806–1859) rakensi joitakin huomattavia ketjusiltoja: Hungerfordin sillan Lontooseen (1845) sekä Clifton-sillan Bristolin lähelle (1864). Myös kolmas englantilainen insinööri, W.T. Clark, rakensi tunnettuja ketjusiltoja 1800-luvulla, muun muassa Hammersmithin sillan Lontooseen (1827) ja vielä nykyäänkin käytössä olevan Budapestin Ketjusillan (rak. 1839–1849).

Kuuluisimpia ketjusiltoja ovat muun muassa seuraavat sillat:
* Tonavan ylittävä, vuonna 1849 avattu Széchenyi Lánchíd -ketjuriippusilta Budapestissa;
* Avon-joen ylittävä, vuonna 1864 valmistunut Clifton-riippusilta Bristolissa, josta on tullut yksi Bristolin symboleista;
* Potomac-joen ylittänyt ketjuriippusilta Little Fallsissa Washingtonin hallintopiirissä (1808–1852), jonka paikalla olevaa siltaa kutsutaan nykyäänkin *Ketjusillaksi* (), vaikkei enää olekaan sellainen;
* Dnepr-joen ylittänyt Nikolain ketjuriippusilta Kiovassa (1855–1941).

Jo 1800-luvulla ryhdyttiin riippusilloissa käyttämään ketjujen sijasta myös lankapunoskaapeleita, sillä kokemus oli osoittanut, että langoilla on rautaketjuja huomattavasti suurempi lujuus. Vähitellen teräsvaijerit ovatkin lähes täydellisesti syrjäyttäneet ketjut riippusiltojen rakenteissa.

## Lähteet

## Aiheesta muualla
Crescence Seilern

**Cresence Seilern** (13. toukokuuta 1799 Brünn  – 30. kesäkuuta 1875. Kiscenk) oli itävaltalaissyntyinen unkarilainen kreivitär, István Széchenyin suuri rakkaus. Hän oli kolmen lapsen äiti ja naimisissa iäkkään kreivi Károly Zichyn kanssa. Seilernin ja Széchenyin suhde säilyi yli kymmenen vuotta pelkkänä ystävyytenä, kunnes Seilern jäi vuonna 1834 leskeksi. István ja Crescence menivät naimisiin 1836, ja heille syntyi kaksi poikaa, Béla ja Ödön.

Kreivitär Zichy oli paitsi kaunis, Széchenyin mielestä myös monessa suhteessa poikkeuksellinen niiden ylhäisten kaunottarien rinnalla, joihin hän oli aiemmin ihastunut. Széchenyi kirjoitti päiväkirjaansa:

 

Tätä kuvausta kreivitär Széchenyin mielestä vastasi. Seilern oli kaikin tavoin lempeä ja naisellinen, mutta niin kauan kuin hän vielä oli Zichyn vaimo, hänen hyveellisyytensä piti Széchenyin välimatkan päässä, vaikka Széchenyin sanotaan olleen kärsimätön ja intohimoinen. Seilern oli Széchenyin innoittaja tämän toteuttaessa tavoitettaan, Unkarin synnyttämistä uudelleen. Seilern kirjoitti Széchenyille:

Seilernin ja Széchenyin vanhemmasta pojasta Béla Széchenyista tuli tutkimusmatkailija. 

## Lähteet
*

### Viitteet
Wu-Tang Forever

**Wu-Tang Forever** on 3. heinäkuuta 1997 julkaistu amerikkalaisen hip hop -yhtye Wu-Tang Clanin albumi.  Albumi myi 650,000 kopiota ilmestymisviikollaan ja se oli yhteensä 18 viikkoa Top R&B/Hip Hop Albums listan kärjessä. Albumi oli ehdolla vuoden 1998 Grammy Awardsissa kategoriassa *Best Rap Album* mutta hävisi Puff Daddyn No Way Out levylle.

Albumi ylsi parhaimmillaan Suomen virallisen listan sijalle 11.

## Kappaleet
### CD 1

### CD 2

#Second Coming
#The Closing

## Albumin singlet

## Listasijoitukset
### Albumi

### Singlet

## Lähteet
Bobby Vinton’s All-Time Greatest Hits

**Bobby Vinton's All-Time Greatest Hits** on kokoelma-albumi, joka julkaistiin vuonna 1972.

## Kappaleet
### Puoli 1
# Roses Are Red (My Love) - 2:37 - (Paul Evans, Al Byron)
# Rain Rain Go Away - 2:55 - (Gloria Shayne, Noël Regney)
# Mr. Lonely - 2:41 - (Bobby Vinton, Gene Allen)
# Over the Mountain (Across the Sea)  - 2:23 - (Rex Garvin)
# Blue on Blue - 2:22 - (Hal David, Burt Bacharach)
### Puoli 2
# Blue Velvet - 2:47 - (Bernie Wayne, Lee Morris)
# There! I've Said It Again - 2:19 - (Redd Evans, David Mann)
# My Heart Belongs to Only You - 2:41 - (Frank Daniels, Dorothy Daniels)
# Tell Me Why - 2:36 - (Al Alberts, Marty Gold)
# Coming Home Soldier - 2:30 - (Gene Allen, Bobby Vinton)

### Puoli 3
# Long Lonely Nights - 2:27 - (Lee Andrews, Bernice Davis, D.T. Henderson, Mimi Uniman)
# Please Love Me Forever - 2:37 - (J.J. Malone, Ollie Blanchard)
# Halfway to Paradise - 2:39 - (Gerry Goffin, Carole King)
# I Love How You Love Me - 2:30 - (Barry Mann, Larry Kolber)
# To Know You Is to Love You - 2:18 - (Phil Spector)
### Puoli 4
# The Days of Sand and Shovels - 3:45 - (Doyle Marsh, George Reneau)
# My Elusive Dreams - 3:14 - (Curly Putman, Billy Sherrill)
# No Arms Can Ever Hold You - 2:31 - (Art Crafer, Jimmy Nebb)
# I'll Make You My Baby - 2:17 - (Roger Atkins, Helen Miller)
# Ev'ry Day of My Life - 2:49 - (Jimmie Crane, Al Jacobs)

## Sijoitukset
Albumilista - Billboard (North America)
Diego Perotti

**Diego Perotti** (s. 26. heinäkuuta 1988 Moreno, Buenos Aires, Argentiina) on argentiinalainen jalkapalloilija. Hän edustaa turkkilaista Fenerbahçea. Hän on pelipaikaltaan vasen laitalinkki, mutta pystyy myös pelaamaan hyökkäävänä keskikenttäpelaajana.

## Ura
Perotti liittyi Sevillaan kesällä 2007 Deportivo Morónista. Hän joutui kuitenkin pelaamaan ensimmäisen kautensa Sevillan reservijoukkueessa, joka pelasi maan toiseksi korkeimmalla sarjatasolla.

Kauden 2008–2009 alussa hän pelasi edelleen reservijoukkueessa. 15. helmikuuta 2009 hän debytoi Sevillan edustusjoukkueessa ottelussa Espanyolia vastaan, joka päättyi Sevillan 2–0-voittoon. 23. toukokuuta 2009 Perotti teki ensimmäisen maalinsa pääsarjassa Deportivoa vastaan. Sevilla sijoittui kauden päätteeksi sarjan kolmanneksi, joka oikeutti pääsyn kauden 2009–2010 Mestarien liigaan.

Sevillan jälkeen Perotti on pelannut kotimaassaan Boca Juniorsissa, Italiassa Genoassa ja Romassa sekä lokakuusta 2020 alkaen Turkissa Fenerbahçessa.

Perotti on pelannut Argentiinan maajoukkueessa viisi ottelua: yhden marraskuussa 2009, yhden kesäkuussa 2011, kaksi marraskuussa 2017 ja yhden maaliskuussa 2018.

## Lähteet

## Aiheesta muualla
* Esittely BDFutbol -sivustolla